Lav et referat af nedenstående tekst:

Tekst:
Håndværkerfradraget har levet en omtumlet tilværelse og kommer igen på den politiske dagsorden efter sommerferien. Men et af de faste holdepunkter - trods skiftende regler gennem årene - er, at fradraget er bredt folkeligt forankret og allermest populært i Nordjylland. Det skriver Dansk Byggeri i en pressemeddelelse. - Gennem hele Boligjobordningens levetid, har nordjyderne været mest vilde med at bruge håndværkerfradraget. Dermed hamres en solid pæl gennem det eklatante vås, der indimellem florerer i den politiske debat, om at det primært er et fradrag for højindkomstgrupperne nord for København, siger Dansk Byggeris cheføkonom Bo Sandberg. I 2015 lå landsgennemsnittet på at 12,4 procent af danskerne benyttede håndværkerfradraget. Samme år benyttede 13,9 procent af de skattepligtige i Nordjylland sig af håndværkerfradraget. I 2016 faldt anvendelsen i hele landet, da fradraget blev målrettet energirenovering. Her brugte 10 procent af nordjyderne fradraget, mens landsgennemsnittet lå på 8,5 procent. Begge år benyttede flest nordjyder sig altså at håndværkerfradraget.

Referat:
Det er borgere i Nordjylland, der benytter sig mest af håndværkerfradraget viser tal fra Skatteministeriet.